CELEX: 62019TA0133
Language: bg
Date: 2020-06-25 00:00:00
Title: Дело T-133/19: Решение на Общия съд от 25 юни 2020 г. — Off-White/EUIPO (OFF-WHITE) (Марка на Европейския съюз — Заявка за фигуративна марка на Европейския съюз „OFF-WHITE“ — Частично отхвърляне на заявката за регистрация — Абсолютни основания за отказ — Описателен характер — Липса на отличителен характер — Име на цвят — Член 7, параграф 1, букви б) и в) от Регламент (ЕС) 2017/1001)

31.8.2020   
            
            
               BG
            
            
               Официален вестник на Европейския съюз
            
            
               C 287/32
            
         
      Решение на Общия съд от 25 юни 2020 г. — Off-White/EUIPO (OFF-WHITE)
      (Дело T-133/19) (1)
      
      (Марка на Европейския съюз - Заявка за фигуративна марка на Европейския съюз „OFF-WHITE“ - Частично отхвърляне на заявката за регистрация - Абсолютни основания за отказ - Описателен характер - Липса на отличителен характер - Име на цвят - Член 7, параграф 1, букви б) и в) от Регламент (ЕС) 2017/1001)
      (2020/C 287/50)
      Език на производството: английски
      
         Страни
      
      
         Жалбоподател: Off-White LLC (Спрингфилд, Илинойс, Съединени щати) (представител: M. Decker, адвокат)
      
         Ответник: Служба на Европейския съюз за интелектуална собственост (представители: A. Crawcour, J. Crespo Carrillo и H. O’Neill)
      
         Предмет
      
      Жалба срещу решение на втори апелативен състав на EUIPO от 14 декември 2018 г. (преписка R-580/2018-2) относно заявка за регистрация на фигуративния знак „OFF-WHITE“ като марка на Европейския съюз
      
         Диспозитив
      
      
                  1)
               
               
                  Отменя решението на втори апелативен състав на Службата на Европейския съюз за интелектуална собственост (EUIPO) от 14 декември 2018 г. (преписка R-580/2018-2) в частта, в която се отказва регистрация на фигуративния знак „OFF-WHITE“ като марка на Европейския съюз за стоките от класове 9 и 20 по смисъла на ревизираната и изменена Ницска спогодба относно международната класификация на стоките и услугите за регистрация на марки от 15 юни 1957 година, както и за „ръчни часовници, стенни часовници, хронометрични апарати и уреди, каишки за ръчни часовници, корпуси за ръчни часовници, кутии за представяне на ръчни часовници, кутии за бижута“ и за „скъпоценни и полускъпоценни камъни“ от клас 14.
               
            
                  2)
               
               
                  EUIPO понася направените от нея съдебни разноски, както и тези на Off-White LLC, включително и направените от него необходими разноски в производството по жалбата пред апелативния състав на EUIPO.
               
            
         (1)  ОВ C 139, 15.4.2019 г.